Йәркәй (исем)

Йәркәй — башҡорт ир-ат исеме. Башҡа төрки халыҡтарҙа ла Йәркәй исеме бар.

 Этимологияһы 
Йәркәй исеме башҡорт теленә фарсы теленән ингән: «йәр» — дуҫ, иптәш һүҙенә «кәй» иркәләу ялғауы ҡушылыу юлы менән яһалаКүсимова Таңһылыу.  Исемдәр донъяһында. Башҡорт исемдәре һүҙлеге, башҡорт һәм рус телдәрендә.  — Өфө: Башҡортостан китап нәшриәте, 1991. — 192 бит.

 Билдәле кешеләр 
Йәркәй Ейәнсурин (Ялан Йәркәй; XVII быуат аҙағы — XVIII быуат башы) — Йылан улусының атаҡлы башҡорто. 

Буранбай Йәркәй сәсән (ысын исеме Ҡотошов/Ҡотдосов Буранбай Һөйөндөк улы; Һөйөндөков Буранбай Ҡотдос улы) (1781 йыл?—1868 йыл) — йырсы, ҡурайсы һәм сәсән.

Яҡшыдәүләтов Йәркәй Әнүәр улы (1 ғинуар 1943 йыл — 8 сентябрь 2005 йыл), журналист. БАССР‑ҙың атҡаҙанған мәҙәниәт хеҙмәткәре (1989). Журналистар союзы ағзаһы (1978).

Йәркәев Антей Йәркәй улы (1903 йыл — март 1942 йыл) — ҡыҙылармеец.

Йәркәев Исхаҡ Шөғйәеп улы (1918 йыл — 6 июль 1942 йыл) — 112-се Башҡорт кавалерия дивизияһы яугиры, ҡыҙылармеец.

 Йырҙар 
Ялан Йәркәй () — башҡорт халыҡ йыры, оҙон көй (моңло, оҙон йыр). Риүәйәт буйынса, йырҙың авторы — Буранбай сәсән. Төрлө варианттары бар.

 Ауылдар 
Үрге Йәркәй () — Башҡортостандың Илеш районындағы ауыл.

Түбәнге Йәркәй () — Башҡортостандың Илеш районындағы ауыл.

Йәркәй ауыл Советы — Рәсәй Федерацияһы Башҡортостан Республикаһы Илеш районы муниципаль районының муниципаль берәмеге. Административ үҙәге — Аҡкүҙ ауылы.

 Иҫкәрмәләр 

 Сығанаҡтар 

Категория:Башҡорт ир-ат исемдәре